Григор сбърка два ретура от бекхенд, но после демонстрира находчивост и агресивност от форхенд в двете последвали разигравания, за да провокира грешки на Ноле и съответно 30-30. Пресилен ретур от полето за предимство обаче доведе до сетбол, а той бе неутрализиран с феноменална физика и техника от страна на Димитров, който измъчи със слайси противника и завърши със смач по късия диагонал - 40-40. Нов пресилен слайс на българина обаче осигури втори сетбол на противника, след което вече невърнат сервис бе достатъчен за изравняване на сетовете - 3:6 след 51 минути игра във втората част.